google/wiki40b huggingface dataset:
Chromobotia macracanthus

Chromobotia macracanthus (Bleeker, 1852) je sladkovodná ryba z radu Cypriniformes (kaprotvaré) a čeľade Cobitidae (pĺžovité).
Ide o rybu, ktorej domovinou sú prúdiace rieky štátov Borneo a Sumatra. Chromobotia je endemický druh ryby, ktorá sa nevyskytuje prirodzene vo voľnej prírode nikde inde na svete. Je to reofilná ryba, ktorá žije v trvalo prúdiacej vode. Na tento spôsob života je dokonale prispôsobená svojím tvarom tela – torpédovité, z bokou sploštené telo, pričom ryba samotná je prispôsobená pohybu na bentickej úrovni vodného stĺpca. Teda je to prevažne bentofág, ktorý sa živý potravou dna.
Sermaize

Poloha

Obec má rozlohu 5,04 km². Najvyšší bod je položený 96 m n. m. a najnižší bod 42 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jasmina Alagič

Životopis

Narodila sa v nemeckom meste Stuttgart. Jej otec pochádza z Bosny a Hercegoviny a matka je maďarského pôvodu. Navštevovala súkromné gymnázium, po jeho skončení študovala na vysokej škole masmédiálnu komunikáciu, tú však nedokončila. 
V detstve študovala hru na saxofón, čo tiež predviedla v súťaži Miss Slovensko 2009, kde súťažila s číslom 10. 
Podieľala sa na moderovaní Fashion TV. V roku 2018 spolu s českým moderátorom Leošom Marešom moderovala televíznu súťaž Československá Super Star.  Spoločne s youtuberom Matejom Zrebným točí videá na jeho Youtube kanál. Účinkovala v štvrtej sérii show Tvoja tvár znie povedome.
Dňa 18. mája 2019 sa vydala za speváka Rytmusa, ktorému 26. júla 2019 porodila syna.
Birieux

Polohopis

Birieux má rozlohu 15,83 km². Najvyšší bod je položený 291 m n. m. a najnižší bod 277 m n. m.

Obyvateľstvo

Birieux má 225 obyvateľov (2009).
Graf vývoja obyvateľstva:
Zdroje: INSEE
Rave

Rave je hudobný žáner, skladajúci sa z foriem elektronickej tanečnej hudby, ktoré sú spojené s rave scénou.

Charakteristika

Najčastejšie je termín Rave používaný popisovaním vysoko energickej hudby, vrátane niektorých foriem trance, ktorá sa vyznačuje samplami, loopmi a syntetizátormi. Do menej intenzívnej formy Rave patria Ambient a Chillout, zvyčajne hrané v oddelených priestoroch rave, známych ako „chill rooms“, ktoré poskytujú odpočinok a relax od intenzívneho tanca.
Rave nasledoval House fenomén a bol spočiatku považovaný za kombináciu Acid housu, New beat, rýchleho Breakbeatu a hardcorových foriem Techna.
Bakopa drobnolistá

Bakopa drobnolistá (lat. Bacopa monnieri) je trvalka z čeľade skorocelovité (Plantaginaceae). Vďaka svojej schopnosti rásť submerzne je obľúbená ako akváriová rastlina.

Opis

Bakopa je plazivá rastlina, ktorá sa vyskytuje v močiaroch a v blatistých pobrežiach. Listy sú pokrúhlo-kopijovité, sukulentné, protistojné. Kvety sú malé a biele, so štyrmi alebo piatimi okvetnými lístkami. 
Vyskytuje sa v močaristých oblastiach v Indii, Nepále, na Srí Lanke, v Číne,  na Tchajwane a vo Vietname.  Druhotne sa rozšírila aj na Floride a v iných južných štátoch USA.

Tradičná medicína

Používa sa v ajurvédskej medicíne na liečbu epilepsie a astmy. Laboratórne pokusy na potkanoch preukázali, že extrakt z rastliny zlepšuje pamäť a schopnosti učiť sa. Štúdie na ľuďoch ukázali, že extrakt má anxiolytický a nootropický účinok. Má antioxidačné vlastnosti, znižuje oxidáciu tukov v krvnom obehu.

Kuchyňa

Pod menom rau đắng sa používa sa vo vietnamskej kuchyni.
Zemiakové lupienky

Zdravie

Zemiakové lupienky sú považované za nezdravé kvôli vysokému obsahu tukov. Ich častá konzumácia môže mať podiel na zvýšení hladiny cholesterolu.
Kásidú

Kásidú (maldiv. ކާށިދޫ‎) je jeden z obývaných ostrovov na atole Káfu na Maldivách. Počet obyvateľov je 1 961 (jún 2006), dĺžka ostrova 2 825 m, šírka 1 025 m. Vzdialenosť od hlavného mesta Male je 87,54 km.
Nachádza sa ako jediný ostrov na rovnomennom atole, no administratívne patrí pod atol Káfu. Je piatym najväčším ostrovom v súostroví Maldív. Je dobre známy kokosovými orechmi.
Hydra (mytológia)

Hydra je v gréckej mytológii netvor s hadím telom a deviatimi dračími hlavami.
Bola dcérou stohlavého obra Týfóna a Echidny, ktorá bola spolovice ženou a spolovice hadom. Žila v jazere Lerna v Argolide, kde strážila vstup do podsvetia. Mala jedovatý dych a namiesto jednej odseknutej hlavy jej vyrástli hneď dve nové. Jedna z jej deviatich hláv bola nesmrteľná.
Hydru premohol Herakles s pomocou svojho synovca Iolaa. Odtínal jej jednu hlavu za druhou a rany opaľoval ohňom, čím zabránil rastu nových hláv. Nesmrteľnú hlavu zahrabal do zeme a zaťažil balvanom. Báj ďalej rozpráva, že si Herakles namočil do jedovatej krvi hydry šípy, ktoré potom používal v nasledujúcich dobrodružstvách.
Cesta III. triedy 2013 (Slovensko)

Priebeh

Cesta začína na začiatku Oščadnice križovatkou s cestou I. triedy 11. O 200 m nasleduje kruhový objazd, III/2013 pokračuje 2. výjazdom (3. výjazd pokračuje ku galérii v Oščadnici). Cesta pokračuje do centra Oščadnice a na 4,3. kilometri sa nachádza križovatka s cestou III. triedy 2015. Na 5,6. kilometri sa nachádza križovatka s ďalšou cestou III. triedy, ktorá vedie do Skalitého a nemá číslo. Potom ešte 1,6 kilometra pokračujú rodinné domy a po nich nasledujú chaty a penzióny. Cesta končí v Oščadnici, časti Lalíky.
Original War

Námet

Hra je voľne inšpirovaná sci-fi novelou Posledný deň stvorenia Wolfganga Jeschkeho. V knihe sú americké vojenské jednotky vyslané o pol milióna rokov naspäť strojom času, kde majú prečerpať všetku ropu z oblasti Blízkeho východu na americké územie. Dôvodom je strach z obrovských ziskov arabských krajín a ich ťažko kontrolovateľný fanatický nacionalizmus. Ale nápad takejto cesty v čase nemali len Američania.

Príbeh

Počas prvej svetovej vojny Američania nájdu na Sibíri v blízkosti miesta dopadu Tunguzského meteoritu záhadný artefakt mimozemského pôvodu. Keďže nevedia čo to je odnesú ho do Oblasti 51 a začnú skúmať. Tento prístroj nazvú EON (Extraterrestrial Object Nexus) a palivo ktoré sa v ňom nachádza SIBERIT. Pri testoch sa zistilo že ide o stroj času ktorý všetko čo je doňho vložené prenesie o 2 000 000 rokov dozadu zhruba na to isté miesto. Lenže SIBERIT sa rýchlo míňa a zásoby tejto vzácnej látky sa nachádzajú na Sibíri v Rusku. Tak sa americká vláda rozhodne poslať niekoľko jednotiek do minulosti aby vyťažili SIBERIT a preniesli ho na Aljašku (Sibír a Aljaška boli vtedy spojené). Touto cestou Američania zmenili budúcnosť...
Sovietsky zväz sa nerozpadol a Rusi objavia na Sibíri zvláštny artefakt, pomenovali ho TAWAR (EON). Rusom sa podarí okrem EONu na Sibíri nájsť pozostatky amerických vozidiel a technológii. Taktiež zistia, že ložiská alaskitu (Siberitu) sú na Aljaške a vďaka svojim zisteniam si uvedomia, že ich Amerika obrala o túto surovinu. Ich odpoveďou je vyslanie svojich jednotiek do minulosti aby ochránili ložiská alaskitu a tak následne vypukne vojna medzi USA a Ruskom, 2 milióny rokov pred Kristom.
Hľuzovka

Hľuzovka (Tuber) je rod vreckatých húb, respektíve označenie ich plodnice. Je známe mnoho druhov, väčšina z nich je cenená ako kulinárska pochúťka.

Rozšírenie a výskyt

Hľuzovky sa vyskytujú najmä v Stredomorí, napríklad v Talianskom Piemonte, vo francúzskom Périgorde alebo v oblasti Istrijského polostrova. Hľuzovky rastú prevažne v dubových a iných listnatých lesoch. Väčšine druhov sa darí vo vápnitej pôde s mierne zásaditou reakciou pôdneho roztoku.

Popis

Plodnice sú typu tuberothecia, čo je druhotne uzavreté apothecium. Bývajú nepravidelne guľovitého až zemiakového tvaru, hrboľaté až bradavičnaté, belavé, žltohnedej alebo šedočiernej farby. Nachádzajú sa pod zemou v hĺbke približne 15-20 cm, čo sťažuje ich hľadanie a vyžaduje pomoc prasaťa alebo vycvičeného psa, makrozmatických živočíchov, čiže živočíchov s čuchom citlivejším než má človek. Hľuzovky v krajine identifikujú tak, že cítia chemikáliu dimethylsulfid produkovanú plodnicou.
Soumans

Poloha

Obec má rozlohu 36,68 km². Najvyšší bod je položený 497 m n. m. a najnižší bod 375 m n. m.

Obyvateľstvo

Počet obyvateľov obce je 580 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štruktúrno-sémantická mikroustálenosť

Štruktúrno-sémantická mikroustálenosť je vlastnosť frazémy spočívajúca v tom, že takmer každá frazéma je jedinečným typom spojenia, ktorý nevzniká (alebo takmer nikdy nevzniká) podľa modelu už existujúcej frazémy (porov. aj nemodelovosť frazémy). Ak napr. existuje ustálené prirovnanie usilovný ako včelička, nedá sa na pozadí vlastností slov z tohto prirovnania predpokladať, že frazémou budú aj paralelné spojenia, ktoré by sa utvárali podľa modelu uvedeného ustáleného prirovnania. Preto ustálenými prirovnaniami nebudú napr. prirovnania typu *usilovný ako osička/mravček/lienka a pod.
Púť po Šikoku

Odevy pútnikov

Pútnici zvyčajne nosia slamené klobúky, biele bavlnené rúcha a pomáhajú si palicami.
Gbeľany

Poloha

Obec sa nachádza v severovýchodnej časti Žilinskej kotliny, na južnom okraji Kysuckej vrchoviny, asi 8 km východne od centra Žiliny. V tesnej blízkosti na západ sa nachádza výrobný závod Kia Motors Slovakia a MOBIS. Prístup do obce vedie po ceste II/583 (Žilina - Terchová), ktorá vedie stredom obce.

Dejiny

Výhodná poloha na okraji kotliny, chránenej zo severu pásmom hôr, priťahovala ľudí už od praveku. Blízke nálezy z Varína a vrchu Straník dávali tušiť osídlenie ľudom z mladšej doby bronzovej (1250 - 1000 pred Kr.) a mladšej doby železnej (750 pred Kr. - 0) aj v tejto lokalite, čo potvrdili nálezy keramického materiálu, kameňov, železných zlomkov a iných drobných predmetov v roku 1967. Fragmenty nálezov z obdobia lužickej a púchovskej kultúry, obdobia hradištného až po stredovek dokladujú prakticky kontinuálne osídlenie okolia obce v trvaní 3000 rokov. Nález bronzového kosáka z obdobia strednej doby bronzovej (8. – 5. stor. pred Kr.) a názov obce, odvodený pravdepodobne od slova „gbeľ“, čo je dutá miera na obilie, tak možno dať do súvisu. 
Vznik samotnej obce Gbeľany sa datuje do 13. storočia, pričom najstaršia písomná zmienka o Villa Belene pochádza z roku 1434. Písomne doložené názvy sú: Koblen (1362), Possessio Gbelan (1483), Possessio Kbeleny (1520), Gbeblan, Gbelany (1773), Egberlény (1907) a od 1920 Gbeľany. Od vzniku poddanskej obce tá patrila panstvu Strečno a majetok tak vlastnil uhorský panovník. V roku 1421 prešlo panstvo do majetku rodu Dersffy, neskôr Esterháziovcov a Wesselenyovcov. Po účasti Františka a Ladislava Wesselényho na protihabsburskom sprisahaní bolo panstvo aj s okolitými obcami darované Fridrichovi a Jánovi Löwenburgovcom. Vzniklo samostatné panstvo so sídlom v Tepličke, ktoré zahŕňalo aj Gbeľany. Po neskoršom delení vzniklo v roku 1749 Gbelianske panstvo, kde patrili Gbeľany, Dolný Vadičov, Lutiše, Pažite, Riečnica, Terchová, Tižina a časť Strečna. V roku 1812 sa novými majiteľmi panstva stali Nyáriovci zo Sučian, v roku 1863 rodina Zichy a v roku 1883, po svadbe Šarloty Zichy, rodu grófa Juraja Majlátha. Posledným majiteľom Gbelian bol Ferdinand Majláth, ktorý zomrel v roku 1929 a  pochovaný je lesíku Dielec. Vdova sa vydala za grófa Révaya zo Štiavničky, no po jeho skorej smrti odišla rodina do Bratislavy, odkiaľ sa po druhej svetovej vojne odsťahovala do Švédska.
Obyvatelia sa živili najmä chovom dobytka a ťažbou dreva v okolitých lesoch, no zastúpené boli výroba a predaj liehovín, mlynárstvo a prenájom jatiek. Popri hlavnom sídle boli panské majere aj vo Vrátnej doline a v Lutišiach. V Gbeľanoch sa nachádzali rozsiahle hospodárske budovy i pálenica z roku 1886.
Džalál ad-Dín Rúmí

Mená

Meno Rúmí nesie význam z Rúmu, čo bolo súhrnné arabské označenie pre Východorímsku ríšu, respektíve Balkán a Anatóliu. Uvádza sa aj pod menami Džáláluddín Rúmí, Muhammad Džaláluddín, Chodávendegár, Mauláná Chodávendegár (Náš majster), Mevlana (tur.) alebo Celaddin Rumi (tur.)

Učenie

Obsahom Rúmího učenia je sufizmus. Napísal, že keď rozbijeme atóm, nájdeme v ňom zmenšeninu našej slnečnej sústavy. Podla Rúmího sa Zem otáča okolo Slnka a planét je deväť.
Rúmí prežil všetky útrapy pohnutej doby pustošenej vojnami a katastrofami; z vlasti ho vyhnal tatársky vpád, ušiel do cudziny, v mladom veku zostal vdovcom s malými deťmi; pod údermi vrahov, medzi ktorými bol aj jeho vlastný syn, stratil duchovného účiteľa, ktorého miloval viac než seba samého. Napriek tomu všetkému Rúmí vydáva svedectvo o tom, že život má zmysel, že láska a radosť transcendujú všetko utrpenie, a že nič nie je absurdné.
Membrey

Poloha

Obec má rozlohu 11,01 km². Najvyšší bod je položený 251 m n. m. a najnižší bod 195 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alkazár

Alkazár alebo alcazar (po španielsky alcázar [alkaθar], z ar. القصر -al-kasr – pevnosť, hrad, palác) je v užšom zmysle typ pevnostnej budovy stavanej v mestách na Pyrenejskom polostrove Maurami, v širšom zmysle opevnený hrad či pevnosť vôbec.
Alkazáre sa vyvinuli z alcazáb v 13. – 14. storočí a potom, čo ich opustili maurskí obyvatelia, často slúžili ako sídlo kresťanských vládcov. Týmto názvom boli označované aj niektoré sídla budované neskôr. Medzi známe patrí alkazár v Seville, Alcázar de los Reyes Cristianos v Córdobe, či alkazár v Tolede. V Portugalsku sa nazývajú tieto stavby alcácer a portugalské mesto Alcácer do Sal prevzalo toto označenie do názvu.
CHK Donbas (Doneck)

Pôsobenie v KHL

DO KHL vstúpil pred sezónou 2012/2013. V prvej sezóne bol trénerom mužstva Július Šupler, pôsobia tu aj slovenskí hokejisti Ján Laco a Peter Podhradský. V sezóne 2013/2014 sa klub prebojoval do druhého kola play-off, v ktorom prehral s Levom Praha. Posledný domáci zápas prvého kola a všetky domáce zápasy druhého kola klub odohral na štadióne Slovana Bratislava kvôli nepokojom na Ukrajine.

Zničenie štadióna

27. mája 2014 v skorých ranných hodinách bol štadión podpálený a vážne poškodený. Prezident klubu Borys Kolesnikov obvinil z tohto činu proruských rebelov. Podľa architektov si opravy vyžiadajú 90 dní. Je však otázne, či vedenie KHL povolí klubu hrať v nasledujúcej sezóne vzhľadom na pretrvávajúce nepokoje.
Pagani Huayra

Špecifikácia

Pagani Huayra má motor bi-turbo Mercedes-AMG M158 V12 90° (stupne vyjadrujú zovretie valcov do V) s objemom 5 980 cm³. Ten produkuje výkon 730 koní (537 kW) pri 5 800 ot./min. a rovných 1 000 Nm pri 2 250 – 4 500 ot./min. Huayra s týmto motorom dosahuje priemernú kombinovanú spotrebu približne 13 L/100 km. 7 stupňová, pozdĺžne uložená poloautomatická robotizovaná prevodovka so sekvenčným radením je vyrábaná Britskou firmou Xtrac. Ide o klasickú jedno-spojkovú prevodovku vďaka čomu váži na svoje rozmery pomerne málo – 96 kg. V Pagani nechceli použiť modernú dvoj-spojkovú prevodovku, ktorá dokáže radiť pod 10 milisekúnd, pretože je takmer dvakrát ťažšia než klasická. Firma Xtrac dokázala však vyvinúť prevodovku, ktorá aj napriek technológií s jednou spojkou radí za menej než 30 milisekúnd. Udávané zrýchlenie z 0 – 100 km/h je 3,3 sekundy a maximálna rýchlosť je 370 km/h.
Karoséria a šasi Pagani Huayra sú vyrobené zo zmesi karbónových vlákien a titánu, zvanej Carbotanium. Rám prednej a zadnej nápravy tvoria tyče vyrobené z extrémne pevnej chromo-molybdénovej ocele. Diely sú dohromady spojené pomocou titánových skrutiek. Vďaka použitiu ľahkých materiálov bolo možné dosiahnuť to, aby hmotnosť auta bola 1 350 kg aj napriek ťažkej elektronike alebo veľkému motoru.
Pagani Huayra disponuje aerodynamicky veľmi pokročilou karosériou. Hlavná inovácia oproti konkurencií alebo predošlému modelu Zonda sú klapky (2 vpredu na kapote, 2 vzadu), ktoré sa pri rýchlom prejazde individuálne otvárajú a udržujú stabilitu. Taktiež pomáhajú pri brzdení, kedy dokážu zvýšiť aerodynamický odpor auta z pôvodný 0,31 Cx na 0,37. Na rozdiel od statických prítlačných krídiel, klapky fungujú nezávisle od seba a ak nie sú potrebné, ostávajú nevysunuté čím nezhoršujú odpor vzduchu.

Debut a použitie vo video hrách

Model Pagani Huayra bol oficiálne predstavený na marcovom autosalóne v Ženeve 2011 – Geneva Motor Show 2011, oficiálne prvé fotografie sa však objavili už 25. januára 2011.
Vydavateľ a výrobca video hier Electronic Arts použil Pagani Huayra vo viacerých tituloch na PC i na herných konzolách (X-BOX a Play Station) – v roku 2011 v hre Need for Speed: SHIFT 2 UNLEASHED v klasickej cestnej aj pretekárskej verzii a v Need for Speed: The Run. Taktiež v ďalšom roku v hre Need for Speed: Most Wanted od Criterion Games. Huayra sa objavila aj v hrách Forza Horizon a Forza Motosport. Taktiež v hre The Crew  od Ubisoftu a v Asphalt 7: Heat.
Pezinské kúpele

Zánik

Kúpele zanikli po prvej svetovej vojne v roku 1923. Budovy sa neskôr stali súčasťou Psychiatrickej nemocnice Philippa Pinela. Koncom 20. storočia boli zbúrané.
Alexis Sánchez

Životopis

Sánchez začal svoju kariéru v mládežníckom tíme Cobreloa vo veku 15 rokov a do A-tímu sa dostal po dvoch rokoch. Jeho veľký talent si všimli skauti Udinese Calcio, klubu talianskej Serie A. Ako 17-ročný tam podpísal zmluvu na 3 milióny dolárov. Potom bol uvoľnený na hosťovanie do Colo-Colo a Club Atlético River Plate.
Do Udinese prišiel už ako víťaz argentínskej a čilskej ligy v júni 2008. V Udinese Calcio zažil veľký kariérny rast a v sezóne talianskej ligy 2010/11 bol jedným z tvorcov štvrtého miesta v Serii A. 27. februára 2011 strelil Sánchez štyri zo siedmich gólov súperovi z US Città di Palermo pri víťazstve 7 – 0, pričom v stretnutí odohral iba 52 minút. 
V národnom tíme debutoval v zápase proti Švédsku v roku 2006 a prvý reprezentačný gól strelil v zápase proti Švajčiarsku pri prehre 1 – 2.

FC Barcelona

20. júla 2011 ho z Udinese Calcio kúpil za 26 miliónov € španielsky klub FC Barcelona. Sánchez sa stal prvým čilským hráčom, ktorý za tento klub hral. Vyhral s ním Supercopa de España 2011 a Superpohár UEFA 2011, pričom debutoval v prvom zápase Supercopa de España proti Realu Madrid. Prvý gól vsietil v stretnutí s Villarreal CF v Primera División. Jeho klub 10. septembra 2011 zvíťazil 5 – 0.

Arsenal

10. júla 2014 ho kúpil za približne 32 miliónov libier londýnsky Arsenal FC.

Manchester United

22. januára 2018 ho získal z Arsenalu výmenou za Henrikha Mkhitaryana bez odstupného Manchester United.
Ortodoxný spánok

Spánkové fázy

Vedci zistili, že fázy spánku sú veľmi organizované. NREM fáza má štyri časti, ktoré majú svoje stále poradie. V priebehu NREM 1 spí človek ľahko a dá sa bez ťažkostí prebudiť. Potom sa spánok postupne prehlbuje. Najťažšie je spáča prebudiť počas najhlbšieho štádia 4. V priebehu noci sa spánková fáza NREM strieda s kratším obdobím REM fázy. Sny sa snívajú takmer výhradne vo fáze REM.
Deriváty uhľovodíkov

Deriváty uhľovodíkov sú organické zlúčeniny zložené z uhlíka, vodíka a z aspoň jedného z týchto prvkov: síra, dusík, kyslík, fosfor, halogény. Vznikajú nahradením vodíkových atómov atómami iných prvkov alebo atómovými skupinami.
Dispozičný pojem

Dispozičný pojem je pojem, ktorý sa nedá redukovať na zážitky a ktorý sa nedá definovať pomocou opisu zážitkov.
Juraj Kubesa

Kariéra

Počas vojenčiny hrával v Dukle Banská Bystrica, ktorá vtedy hrala druhú ligu. V lete 2001 prestúpil z Chemosvitu Svit do 1. FC Košice za 500 tisíc SKK. Reprezentoval Slovensko v mládežníckych kategóriach do 18 a 20 rokov. Svoj prvý gól v slovenskej reprezentácií do 20 rokov strelil v septembri 2001 v zápase proti Poľsku.

Smrť a pocty

Zomrel 10. novembra 2001 po páde z ôsmeho poschodia obytného domu v Košiciach.
Pamiatke Juraja Kubesu je venovaný futsalový Memoriál Juraja Kubesu.
Jevgenij Vladimirovič Malkin

Klubový hokej

V sezóne 2005/06 bol hráčom klubu ruskej hokejovej superligy Metallurg Magnitogorsk, v ktorej nazbieral 46 bodov .V ďalšej úspešne debutoval v mužstve NHL Pittsburgh Penguins. 2. júla 2008 podpísal päťročný kontrakt s klubom.  V roku 2009 získal s tímom Pittsburgh Penguins Stanley cup a v play-off získal Conn Smythe Trophy.
T-14

T-14 (Objekt 148) je projekt ruského hlavného bojového tanku, ktorý reprezentuje novú generáciu tankov vyrobených na princípe univerzálnej podvozkovej platformy Armata. Vyvíjaný firmou UralVagonZavod v Nižnom Tagile. Do výzbroje ruských ozbrojených síl sa má zavádzať od jari 2015 do roku 2020.

Charakteristika

Bojový tank T-14 má automaticky ovládanú vežu bez ľudskej osádky. Do veže je zabudovaný diaľkovo ovládaný kanón 2A82 kalibra 125 mm. Neskôr ruské zdroje uviedli, že novšie stroje budú vyzbrojené kanónom kalibra 152 mm s automatickým nabíjaním. Z veže sa dajú odpaľovať aj diaľkovo navádzané protitankové strely. Osádku tvoria dvaja vojaci, ktorí sedia v oddelenom priestore, ktorý je chránený viacvrstvovým kompozitným pancierom.
V budúcnosti sa ráta s tým, že tank T-14 bude úplne robotizovaný. Ruská televízia RT News uviedla, že ruská armáda má do konca roka 2020 získať 2300 kusov týchto tankov. Podľa generálneho riaditeľa UVZ Olega Sijenka dodá firma UVZ v roku 2017 až 2018 ruskej armáde len 100 tankov T-14, takže pôvodný počet 2300 tankov do roku 2020 je veľmi nadhodnotený. Problém je pomalá výroba v továrni UralVagonZavod, ako aj ich vysoká cena, na ktorú nakoniec ruská armáda nemá dostatok zdrojov. Napríklad cena za jeden kus dvojnásobne prevyšuje cenu za nemecký tank Leopard 2. Nezanedbateľný problém je aj zložitosť ovládania tanku, ktorý si vyžaduje 12 až 18 mesačný výcvik, ktorý sa nedá realizovať s bežnými brancami, ale bude si vyžadovať vojakov z povolania.
Saint-Maur-sur-le-Loir

Poloha

Obec má rozlohu 16,54 km². Najvyšší bod je položený 153 m n. m. a najnižší bod 112 m n. m.

Obyvateľstvo

Počet obyvateľov obce je 389 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Panelový dom

Rozšírenie

Panelové domy sa stavali vo všetkých krajinách sovietskeho bloku veľmi rýchlo. Najrýchlejšie ich počet rástol vo vtedajšom Sovietskom zväze. Vznikali i celé panelové mestá. Dnes práve kvôli zlej izolácii majú Rusi veľké problémy s vykurovaním domov, postavených na Sibíri, v zime sú v nich takmer neľudské podmienky. Po revolúciách v strednej a východnej Európe sa stali paneláky symbolom komunistickej vlády a ukážkou „neľudskosti“ vtedajších režimov. Preto je všade snaha sídliská nejako oživiť, domy modernizovať a vnuknúť im ideu moderného bývania. Najďalej v tomto pokročili v Nemecku, kde dochádza k veľkej prestavbe celých sídlisk v bývalej NDR.
Migrácia do západných spolkových krajín a mohutná výstavba počiatkom 90. rokov 20. storočia podporená daňovými úľavami spôsobila, že mnoho bytov v panelových domoch zostáva prázdnych.
Spolková vláda na túto skutočnosť zareagovala tým, že podmieňuje dotácie pre mestá likvidáciou určitého množstva bytových jednotiek.
Najväčšia koncentrácia panelových domov v bývalom Česko-Slovensku aj v strednej Európe je na bratislavskom sídlisku Petržalka.

Na Slovensku

Hromadná bytová výstavba sa začala uskutočňovať výstavbou od roku 1948 v tzv. typoch, murovaných budovách z plných pálených tehál s uplatnením prvkovej prefabrikácie (stropné dosky, preklady a pod.). Bytové domy sa začali stavať podľa technicko-ekonomických ukazovateľov, ktoré sa v jednotlivých obdobiach menili. Rešpektovať sa mali platné technické predpisy a technické normy, ktoré odzrkadľovali úroveň poznania v príslušnom období. Postavením prvého panelového domu sa vytvorili podmienky na rozvoj panelovej bytovej výstavby s uplatnením typizácie konštrukčných systémov, stavebných sústav a objemových riešení (celých domov). Hromadná bytová výstavba sa uskutočňovala z materiálov a stavebných konštrukcií s cieľom maximálne „zracionalizovať“ proces výstavby a „optimalizovať“ náklady na jej realizáciu. 
Aj keď mnohí pod pojmom „sídlisko a panelové domy“ majú predstavu o úplne rovnakom spôsobe bytovej výstavby, je možné poukázať na veľké množstvo rozdielov. Tieto ovplyvňujú nielen technické a funkčné vlastnosti, ale aj kvalitu bývania. Hromadná bytová výstavba bytových domov sa na Slovensku uskutočnila vo viac ako 20 typoch, konštrukčných systémoch a stavebných sústavách. Odlišovali sa podlažnosťou a tvarom. Zásadne možno rozlišovať radové a doskové domy (s prevládajúcou dĺžkou budovy), ako aj bodové a vežové (s prevládajúcou výškou budovy).
Sídliská v najväčších slovenských mestách:

Technický stav

V súčasnosti sa rekonštrukcia týka hlavne výmeny starých drevených okien za plastové, s lepšou tepelnou a zvukovou izoláciou. Zateplujú sa obvodové steny domov. Tiež sa kompletne vymieňajú ústredné rozvody vody, plynu a odpadovej vody.